Kennarar við HR hljóta styrki fyrir nýsköpun í kennslu Kennarar við Háskólann í Reykjavík láta til sín taka í nýsköpun í kennslu en meðal þróunarverkefna þeirra eru raddstýrt kennsluefni , myndbönd um mikilvægi eðlisfræði , rafrænt námsefni í dönsku , gagnvirkt kennsluefni og notkun snjallsíma sem kennslutækis . Fyrsta úthlutun úr Kennsluþróunarsjóði HR fór fram á dögunum en hann á að styðja við nýsköpun í kennslu og gæði kennslu við háskólann . Hugmyndirnar koma frá kennurunum sjálfum og þeir sjá um að þróa þær áfram ásamt öðrum sérfræðingum . Alls var veitt rúmlega 20 milljónum í einstök verkefni . Talþjónn sem aðstoðar nemendur Einn af þeim kennurum sem hlutu styrk er Hrefna Sigríður Briem , forstöðumaður BSc-náms í viðskiptafræði og hagfræði . Hún vinnur að raddstýrðri kennslu þar sem þróaður er talþjónn sem aðstoðar nemendur við að nálgast kennsluefni og læra það . „ Talþjónninn er aðgengilegur í gegnum hin ýmsu snjalltæki og fylgir því nemandanum hvert sem hann fer , rétt eins og þau hlusta á t.d. Spotify . Þannig fær nemandinn aðgang að stafrænum aðstoðarkennara og getur betur stjórnað því hvar , hvenær og hvernig hann nálgast kennsluefni sem er í takt við vinnulag og venjur þessa aldurshóps . Prófanir eru þegar hafnar í einu námskeiði í viðskiptadeild á þessari önn og er ætlunin að nota búnaðinn enn frekar í fleiri námskeiðum á vorönn . “ Alls hlutu átta kennarar styrk úr þessari fyrstu úthlutun sjóðsins . Verkefnin þeirra eru : Anna S. Bragadóttir , frumgreinadeild – Nám og gerð námsefnis í íslensku , áhersla á upplýsingatækni Björg Hilmarsdóttir , frumgreinadeild – Gerð rafræns námsefnis í dönsku Haraldur Auðunsson ofl. , verkfræðideild – Myndbönd um mikilvægi eðlisfræði og gagnvirkt kennsluefni um meðferð og framsetningu mæligagna Haukur Freyr Gylfason , viðskiptadeild – Mat á kennslumati Hlynur Arnórsson , iðn - og tæknifræðideild – Kennsluaðferðir í stærðfræði í tæknifræði